PSTC เข้าซื้อหุ้นโรงไฟฟ้าไบโอแมส “ขุดพัดเพ็ง” มูลค่าลงทุน 95.2 ลบ.
PSTC เข้าซื้อหุ้นโรงไฟฟ้าไบโอแมส "ขุดพัดเพ็ง" จ.สุพรรณบุรี มูลค่าลงทุนทั้งโครงการ 95.2 ลบ.
26 ม.ค. 2560

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ที่ประชุมคณะกรรมการบริษัทอนุมัติให้บริษัท พีเอสที เอนเนอร์ยี จำกัด (พีเอสทีอี) ซึ่งเป็นบริษัทย่อย 100% ลงทุนซื้อหุ้นในบริษัท โรงไฟฟ้าขุดพัดเพ็ง จำกัด (ขุดพัดเพ็ง) ผู้เป็นเจ้าของกรรมสิทธิในสัญญาซื้อขายไฟฟ้าจากพลังงานชีวภาพจากน้ำเสีย (Biogas) กับการไฟฟ้าส่วนภูมิภาค (กฟภ.) ในปริมาณพลังไฟฟ้าสูงสุด 0.98 เมกะวัตต์ ที่จังหวัดสุพรรณบุรี จากกลุ่มผู้ถือหุ้นเดิมจำนวน 23,000 หุ้น และชำระคืนเงินกู้ยืมกรรมการ คิดเป็นจำนวนเงิน 30 ล้านบาท
อนึ่ง การเข้าทeรายการดังกล่าวข้างต้นมีผลทำให้ขุดพัดเพ็งมีสถานะเป็นบริษัทย่อยของบริษัท และดำเนินการปรับปรุงโรงไฟฟ้าจากพลังงานชีวภาพ เพื่อให้สามารถผลิตไฟฟ้าและจำหน่ายไฟฟ้าให้กับทาง กฟภ. ได้ตามสัญญา เป็นจำนวนเงิน 65.2 ล้านบาท มูลค่าเงินลงทุนรวมทั้งโครงการเป็นจำนวนเงิน 95.2 ล้านบาท
            